Diari Oficial de la Generalitat Valenciana


Sumari del DOGV 5632, del 05-11-2007 (2007/12686)

Subhasta dels béns embargats en el procediment administratiu de constrenyiment contra el deutor Bernhard Schonlau.
------------------------------------------------------------------------------------------------------------------

### Dades del document

Número de DOGV
:   5632

Data del DOGV
:   05-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12509


Data del document
:   03-10-2007

Organisme emissor
:   Agència Tributària - delegació d'Alacant

Tipus de document
:   Subhasta

Descriptors 

:   * venda en subhasta

Subhasta dels béns embargats en el procediment administratiu de constrenyiment contra el deutor Bernhard Schonlau. [2007/12778]  
El cap de la Dependència de Recaptació de l'Agència Estatal d'Administració Tributària d'Alacant, fa saber:  
Que de conformitat amb el que disposa l'article 146 del Reglament General de Recaptació, aprovat pel RD 939/2005, de 29 de juliol, havent-se dictat acord amb data 3 d'octubre de 2007 pel qual es decreta la venda dels béns embargats, en procediment administratiu de constrenyiment, seguit contra el deutor Bernhard Schonlau, amb NIF Y-8291678-X, es disposa la venda de béns que es detallaran a continuació, per mitjà de subhasta que tindrà lloc el dia 12.12.2007 a les 10.45 hores en l'administració de l'AEAT d'Alacant sítia a la plaça de la Muntanyeta, núm. 8.   
Relació de béns a subhastar.  
Urbana: habitatge a Torrelamata, carrer Major, 6, edifici Dunamar, portal B, planta 5, porta 20. Superfície construïda 83,77 m².  
Inscrita Registre núm. 3 de Torrevieja, tom 2038, llibre 911, foli 29, finca 57843.  
Càrregues: no en té.  
Valoració i tipus de subhasta en 1ª licitació: 195.508,29 €.  
Urbana: local garatge a Torrelamata, carrer Major, edifici Dunamar, planta soterrani.  
Inscrita Registre núm. 3 de Torrevieja, tom 2263, llibre 1124, foli 197, finca 57619/13.  
Càrregues: no en té.  
Valoració i tipus de subhasta en 1ª licitació: 24.150,00 €.  
En compliment de l'article 101 de l'esmentat Reglament, es publica el present anunci i s'avisa a les persones que desitgen prendre part en la subhasta, del següent:  
Primer  
Els béns a subhastar estan afectes per les càrregues i gravàmens que figuren en la descripció dels béns, i que consten en l'expedient, les quals queden subsistents sense que puga aplicar-se el preu de la rematada quan s'extingisquen.  
Segon  
La subhasta se suspendrà en qualsevol moment anterior a l'adjudicació dels béns si es realitza el pagament del deute, interessos que s'hagen produït, els recàrrecs del període executiu i les costes del procediment.  
Tercer  
Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjudici que puguen participar personalment en la licitació amb postures superiors a la del sobre. Les dites ofertes, que tindran el caràcter de màximes, seran registrades en el registre general de l'AEAT, i hauran d'anar acompanyades de xec conformat, estés a favor del Tresor Públic per l'import del depòsit, o del NCR justificatiu de la seua constitució telemàtica, d'acord amb la Resolució 5/2002, de 17 de maig, del director general de l'Agència Estatal de l'administració Tributària.  
Els licitadors podran presentar ofertes a través de la pàgina web de l'Agència Tributària http:// www.agenciatributaria.es, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart  
Tot licitador haurà de constituir davant de la mesa amb anterioritat a la seua celebració, un depòsit de garantia del 20% del tipus de subhasta en primera licitació, excepte per a aquells lots en què s'haguera acordat un percentatge menor, que en cap cas serà inferior al 10%. L'import del depòsit per a cada un dels lots està determinat en la relació de béns a subhastar inclosa en l'anunci.   
El depòsit haurà de constituir-se per mitjà de xec que complisca els requisits establits en l'article 35.1 del Reglament de Recaptació o per via telemàtica, a través d'una entitat col·laboradora adherida a este sistema que assignarà un número de referència complet (NRC) que en permet la identificació, d'acord amb el que establix la Resolució 5/2002, de 17 de maig (BOE 24.05.2002), del director general de l'Agència Estatal d'Administració Tributària.  
Si els adjudicataris no paguen el preu de la rematada, este depòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine esta falta de pagament.  
Cinqué  
En el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho jutja procedent, fixant el nou tipus de subhasta en el 75% de l'import de la 1ª licitació, o bé anunciarà la iniciació del tràmit d'adjudicació directa que es durà a terme d'acord amb l'article 107 del Reglament General de Recaptació.  
Sisé  
L'adjudicatari haurà d'entregar en l'acte, o en els 15 dies següents, la diferència entre el depòsit constituït i el preu d'adjudicació.  
L'ingrés podrà realitzar-se en bancs, caixes d'estalvi i cooperatives de crèdit, en què no és necessari tindre compte obert. També podrà realitzar-se per mitjà de deute en el seu compte corrent, a través d'Internet en l'adreça http:// www.aagenciatributaria.es/ en l'opció: Oficina Virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en este cas, una vegada comprovat l'ingrés, procedirà l'Agència Tributària a alçar la retenció realitzada sobre el depòsit constituït per l'adjudicatari.  
Seté  
Quan en la licitació no s'haguera cobert el deute i quedaren béns sense adjudicar, la mesa anunciarà la iniciació del tràmit d'adjudicació directa.   
Les ofertes es podran presentar en el termini que a tals efectes comunique la mesa de subhasta. S'hauran de presentar en sobre tancat en el registre general de l'oficina on s'haja celebrat la subhasta i hauran d'anar acompanyades, si és el cas, del depòsit.  
Així mateix es podran presentar ofertes a través de la pàgina web de l'Agència Tributària http:// www.agenciatributaria.es/, d'acord amb el que establix la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, esta obrirà les ofertes presentades, i podrà procedir a l'adjudicació dels béns si alguna d'elles es considera bastant en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en 1ª licitació quan no s'haja considerat procedent celebrar una 2ª licitació; si haguera existit 2ª licitació, no hi haurà preu mínim.   
Huité  
Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové  
Quan es tracte de béns inscriptibles en registres públics, els licitadors no tindran dret a exigir altres títols de propietat que els aportats en l'expedient; tals títols estaran a disposició dels interessats en les oficines de la Dependència de l'AEAT d'Alacant, on podran ser examinats tots els dies hàbils a partir de la publicació del present anunci, fins al dia anterior al de la subhasta. En cas de no estar inscrits els béns en el Registre, el document públic de venda és títol per mitjà del qual pot efectuar-se la immatriculació en els termes establits en la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre Registre i la realitat jurídica.  
Deu  
El tipus de subhasta no inclou els impostos indirectes que graven la transmissió dels dits béns. Totes les despeses i impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, seran per compte de l'adjudicatari.  
Seran per compte de l'adjudicatari les despeses i impostos exigits per l'article 99.2 del Reial Decret Legislatiu 2/2004, de 5 de març, pel qual aprova el Text Refós de la Llei Reguladora de les Hisendes Locals, per a la tramitació de l'expedient de transferència davant de la Direcció Provincial de Trànsit.  
Respecte a l'estat de deutes amb la comunitat de propietaris, que pogueren existir, dels habitatges o locals, l'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i seran a càrrec d'este se despeses que queden pendents de pagament.  
Onze  
El procediment de constrenyiment només se suspendrà en els termes i condicions assenyalats en l'article 165 de la Llei General Tributària (Llei 58/2003, de 17 de desembre).  
En tot el no establit en este anunci caldrà ajustar-se al que s'ha preceptuat en les disposicions legals que regulen l'acte.  
Alacant, 3 d'octubre de 2007.- El cap de la Dependència de Recaptació: Isaac Serrano Olmedo.